
9. sastanak Posebne grupe za reformu javne uprave 

Datum: 24. april 2026. godine 

Preporuke
Preporuke Posebne grupe za reformu javne uprave treba objaviti na internet stranicama koordinatora za RJU za svaki nivo vlasti, a Evropskoj komisiji treba poslati linkove na ove stranice.

 
1. Strateški okvir za reformu javne uprave (SO RJU) 
1.1. Uspostaviti jasan kalendar sastanaka Koordinacionog odbora (KO) i drugih tijela Zajedničke platforme, uz usvajanje revidiranog Akcionog plana za reformu javne uprave za period 2023-2027., uz obezbjeđivanje finansijskih sredstava i održivosti putem polugodišnjih sastanaka donatorske koordinacije (3. kvartal 2026.) i povećati udio u budžetu na najmanje 20% za naredni budžetski period (2. kvartal 2026).

2. Upravljanje javnim finansijama (UJF) 
2.1. Provesti sve preporuke trećeg dijaloga o UJF-u u okviru postavljenih rokova, uključujući usvajanje strategija reforme UJF-a i sveobuhvatne strategije za period 2026.-2023. kojom se osigurava cjelodržavni pristup. 
3. Državna služba i upravljanje ljudskim potencijalima/resursima 
3.1. Ojačati saradnju ministarstava pravde/uprave i relevantnih agencija za državnu službu na svim nivoima, dovršiti zapošljavanje pomoćnika ministara na državnom i federalnom nivou (2. kvartal 2026.) i osigurati redovnu koordinaciju putem foruma direktora agencija za državnu službu.
3.2. Usvojiti usklađene metodologije ULJP-a za praćenje provedbe zakona o državnoj službi na svim nivoima vlasti (3. kvartal 2026.), nadograditi HRMIS sisteme i osigurati funkcionalnost registara državne službe na nivou entiteta (3. kvartal 2026).
3.3. U skladu sa zajedničkim okvirom politike, usvojiti i provesti strategije ULJP‑a na državnom nivou, u RS-u i BD BiH (3. kvartal 2026.) i nastaviti provedbu Strategije ULJP-a na federalnom i kantonalnom nivou (3. kvartal 2026). 
3.4. Uskladiti propise o državnoj službi i politike ljudskih resursa na svim nivoima vlasti i imenovati radnu grupu za završetak procesa do 3. kvartala 2026. To obuhvata usklađivanje obima državne službe, standarda zapošljavanja, klasifikacije poslova, kompetencija i radnih uslova kako bi se omogućila mobilnost i jednoobraznost u organizaciji državne službe.  
3.5. Hitno uskladiti zakone o državnoj službi sa principima utemeljenim na zaslugama, na državnom i entitetskom nivou (3. kvartal 2026.); u FBiH, završiti koordinaciju sa kantonima i dovršiti izmjene i dopune zakona (2. kvartal 2026). Ukinuti prakse zapošljavanja koje nisu zasnovane na zaslugama putem redovnog provođenja konkursa, posebno za rukovodeća radna mjesta, smanjiti dugotrajna imenovanja vršilaca dužnosti i ugovora o radu na određeno vrijeme i rješiti pitanje zloupotrebe pozicija vršilaca dužnosti, posebno u RS. 
4. [bookmark: _Hlk195260486]Izrada politika i koordinacija 
4.1. Pripremiti i uputiti na usvajanje nacrt propisa o cjelodržavnom strateškom (sektorskom) planiranju, u saradnji sa svim nivoima vlasti na osnovu konceptualnog okvira koji je pripremljen uz finansijsku pomoć EU i dostaviti ga na usvajanje Vijeću ministara BiH (3. kvartal 2026) i ojačati ovlasti i kapacitete institucija nadležnih za strateško (sektorsko) planiranje, koordinaciju i osiguranje kvaliteta. (4. kvartal 2026.) 
4.2. [bookmark: _Hlk195260415]U konsultaciji sa EU, dovršiti konačni nacrt Programa integrisanja u EU u skladu sa komentarima EU i zahtjevima člana 70.3 SSP-a kako bi se usvojio program (nacionalni program za usvajanje acquisa EU) i izraditi metodologiju za koordinisano usklađivanje sa EU acquisem na svim nivoima, uz dostavljanje akcionog plana za unapređenje mehanizma za koordinaciju evropskih integracija. 
5. Odgovornost i pružanje usluga 
5.1. Poboljšati provedbu i praćenje preporuka Ombudsmana, uključujući jačanje komunikacije između svih nivoa vlasti.
5.2. Osigurati usklađen pristup propisima o slobodnom pristupu informacijama na svim nivoima, koristeći SIGMA model u izradi zakona i provedbi  preporuka TAIEX-a (3. kvartal 2026.), uz usvajanje neophodnih podzakonskih akata u skladu sa  zakonima o slobodi pristupa informacijama na državnom nivou i nivou Brčko Distrikta, te osigurati punu funkcionalnost centralnih portala podataka uz proaktivno objavljivanje informacija (2. kvartal 2026). 
5.3. Poboljšati pružanje usluga usmjerenih na korisnike provedbom mjera iz Akcionog plana za RJU u skladu s dogovorenom mapom puta OECD/SIGMA. 

